CELEX: 32017D0324(01)
Language: bg
Date: 2017-03-21 00:00:00
Title: Решение на Комисията от 21 март 2017 година за заместване на член на групата на заинтересованите страни в платформата REFIT

24.3.2017   
            
            
               BG
            
            
               Официален вестник на Европейския съюз
            
            
               C 92/7
            
         РЕШЕНИЕ НА КОМИСИЯТА
   от 21 март 2017 година
   за заместване на член на групата на заинтересованите страни в платформата REFIT
   (2017/C 92/03)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Решение C(2015) 3261 final на Комисията от 19 май 2015 г. за създаване на платформата REFIT, и по-специално член 4 от него,
   като има предвид, че:
   
               (1)
            
            
               В член 4 от Решение C(2015) 3261 final за създаване на платформата REFIT (наричана по-нататък „платформата“) се предвижда платформата да включва „правителствена група“ и „група на заинтересованите страни“, като в групата на заинтересованите страни членуват до 20 експерти, двама от които представляват Европейския икономически и социален комитет и Комитета на регионите, а останалите членове са представители на бизнеса, включително на малките и средните предприятия (МСП), както и на социалните партньори и организациите на гражданското общество, които имат пряк опит в прилагането на законодателството на Съюза. Експертите в групата на заинтересованите страни се назначават в лично качество или за да представляват общ интерес, споделян от различни заинтересовани страни.
            
         
               (2)
            
            
               В член 4, параграф 4 от Решението се предвижда, че Комисията, по предложение на първия заместник-председател на Комисията, назначава членовете на групата на заинтересованите страни, подбрани измежду кандидатите с пряк опит в прилагането на законодателството на Съюза, които са отговорили на поканата за представяне на кандидатури. При назначаването се гарантира, в рамките на възможното, балансирано представителство на различните отрасли, интереси и региони на Съюза и равенството между половете. В член 4, параграф 5 от Решението се предвижда, че членовете се назначават с мандат до 31 октомври 2019 г. Съгласно член 4, параграф 6 от Решението членовете, които подадат оставка, могат да бъдат заместени за остатъка от мандата им.
            
         
               (3)
            
            
               В Решение C(2015) 9063 final на Комисията от 16 декември 2015 г. за назначаване на членовете на групата на заинтересованите страни в платформата REFIT (1) се предвижда, че в случай на прекратяване на членството на член на групата на заинтересованите страни по време на мандата на платформата, първият заместник-председател може да номинира заместник от първоначалния списък на кандидатите, отговорили на поканата за изразяване на интерес за членство в групата на заинтересованите страни.
            
         
               (4)
            
            
               Вследствие на оставката на г-н Pierre Baussand като член на групата на заинтересованите страни считано от 26 септември 2016 г., първият заместник-председател на Комисията номинира г-жа Nina Renshaw, която да замести г-н Baussand за остатъка от неговия мандат,
            
         ПРИЕ НАСТОЯЩОТО РЕШЕНИЕ:
   Член единствен
   Г-жа Nina Renshaw се назначава за член на групата на заинтересованите страни в платформата REFIT до 31 октомври 2019 г.
   
      Съставено в Брюксел на 21 март 2017 година.
      
         
            За Комисията
         
         Frans TIMMERMANS
         
            Първи заместник-председател
         
      
   
   
      (1)  ОВ C 425, 18.12.2015 г., стр. 8.
   
      ПРИЛОЖЕНИЕ
      
                  Име
               
               
                  Гражданство
               
               
                  Представлява общ интерес на заинтересованите страни в определена област на политиката
               
               
                  Настоящ работодател
               
            
                  Г-жа Nina Renshaw
               
               
                  UK
               
               
                  ДА
               
               
                  Европейски алианс за обществено здраве (EPHA)